સેક્સ પણ બહુ અગત્યનું કારણ છે. આ ઉંમરે હોર્મોનલ ચેઈન્જની સાથે સેકસ્યુઅલ ડિઝાયર પણ બદલાય છે. પોર્ન સાઈટ્સે આ ઈચ્છાઓને વધુ ભડકાવી છે, એ સાથે લગ્ન બહારનાં સેક્સયુઅલ સંબંધો પણ વધ્યાં છે. ડ્રગ્સ અને સેક્સ ટોયઝ ઉચ્ચ વર્ગમાં કોમન બની રહ્યાં છે. આ બધા સાથે પાર્ટનર સેટ ન થાય ત્યારે ફ્રસ્ટ્રેશન અનુભવે છે અને આ ફ્રસ્ટ્રેશન કોઈ ને કોઈ રીતે નીકળે છે ત્યારે છૂટા પડવું વધારે સારો વિકલ્પ જણાય છે. સુરતનાં એક કાઉન્સેલર પોતાની પાસે આવેલા ૫૫ વર્ષનાં બહેનની સમસ્યા વર્ણવતા કહે છે કે આ બંનેને ડિવોર્સ એટલા માટે લેવા છે કે એમના પતિ સેક્સ મેનિયાક છે. એ બેન રડતાં- રડતાં કહે છે કે હવે તો શરીરથી ઉપરની લાગણી હોવી જોઈએ ને? રાત પડે અને મને ડર લાગે છે, ક્યાંક સેક્સની તીવ્ર ઈચ્છા તો ક્યાંક સેક્સ માટેનો અણગમો પણ આ ઉંમરે છૂટાછેડા લેવા પ્રેરે છે.